**Tevel Község Önkormányzata Képviselő-testületének**

**6/2020. (VI.10.) önkormányzati rendelete**

**a helyi szociális igazgatásról és ellátásokról szóló**

**5/2015.(II.27.) önkormányzati rendelet módosításáról.**

Tevel Község Polgármestere az Alaptörvény 32. cikk (1) bekezdés a) pontjában meghatározott eredeti jogalkotói hatáskörében eljárva, a szociális igazgatásról és szociális ellátásokról szóló 1993. évi III. törvény 132. § (4) bekezdés kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazása alapján, az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet során teendő intézkedésekről szóló 40/2020. (III.11.) kormányrendeletben kapott felhatalmazás alapján a következőket rendeli el:

1.§

A helyi szociális igazgatásról és ellátásokról szóló 5/2015.(II.27.) önkormányzati rendelet (továbbiakban: Rendelet) 3. § (4) bekezdés a) pontja az alábbiak szerint módosul:

*(4) A személyes gondoskodást nyújtó szociális alapszolgáltatások igénybevétele önkéntes. Az ellátást igénylő a kérelmét a Rendelet 2. számú melléklet szerinti nyomtatványt kitöltve nyújthatja be papír alapon vagy ügyfélkapun.*

2.§

A Rendelet 3. § -a a következő (8)-(9) bekezdésekkel egészül ki:

*(8) Külön eljárás keretében a Rendeletben nevesített pénzbeli, természetbeni és személyes gondoskodást nyújtó ellátás biztosítható****.***

***(9)*** *Az döntéshozó köteles külön eljárás nélkül ellátást nyújtani olyan esetekben, ahol krízis helyzet létfenntartást veszélyeztet.*

3. §

(1) A Rendelet 14. § (1) bekezdés az alábbiak szerint módosul:

*(1)* *Tevel Község Önkormányzatának Képviselő-testülete a szociális étkeztetést az Teveli Szivárvány Óvodák és Konyha útján biztosítja*

(2) A Rendelet 14. § (3) bekezdés az alábbiak szerint módosul:

*(3)* *Az (2) bekezdés szerinti szociális rászorultság feltétele különösen, hogy az igénylő*

1. *50 év feletti és egyedül élő,*
2. *60 év feletti,*
3. *egészségi állapota miatt mások segítségére szorul,*
4. *fogyatékosságban, pszichiátriai vagy szenvedélybetegségben szenved szakorvosi igazolás alapján.*

**4. §**

A Rendelet a következő 19. § (6) bekezdés az alábbiak szerint módosul:

*(6) A személyi térítési díjat havonta tárgyhónap 20.-31. napja között kell megfizetni.*

5. §

A Rendelet 2. számú melléklettel egészül ki:

*Jelen rendelet 1. számú melléklete a Rendelet 2. számú melléklete.*

6. §

(1) Jelen rendelet a kihirdetést követő napon lép hatályba, és a hatályba lépését követő napon hatályát veszti.

(2) A rendelet kihirdetéséről az SZMSZ-ben meghatározottak szerint a Teveli Közös Önkormányzati Hivatal Teveli Irodájának hirdetőtábláján történő kifüggesztése útján az aljegyző gondoskodik.

**Fazekas Attila Herczig Viktória**

**polgármester aljegyző**


Kihirdetési záradék:

Jelen rendelet kihirdetésre került 2020. 06. 10. napon.

**Herczig Viktória**

**aljegyző**

1. számú mellélet a 6/2020. (VI.10.) ök.r.-hez



TEVEL KÖZSÉG ÖNKORMÁNYZATA

Kérelem a személyes gondoskodást nyújtó szociális ellátás igénybevételéhez

*(A formanyomtatvány az igényelt szociális ellátás típusának megfelelő adatok figyelembevételével töltendő ki.)*

**1. Az ellátást igénybe vevő adatai:**

Név:

Születési neve:

Anyja neve:

Születési helye, időpontja:

Lakóhelye:

Tartózkodási helye: Állampolgársága:

Bevándorolt, letelepedett vagy menekült jogállása:

Társadalombiztosítási Azonosító Jele:

Telefonszáma:

Tartására köteles személy

1. neve:
2. lakóhelye:

Telefonszáma:

Legközelebbi hozzátartozójának (törvényes képviselőjének)

1. neve:
2. lakóhelye:
3. telefonszáma:

Az ellátást igénybe vevővel egy háztartásban élő nagykorú személyek száma:

**2. Milyen típusú ellátás igénybevételét kéri**

2.1. alapszolgáltatás

étkeztetés □

házi segítségnyújtás □

**3. A személyes gondoskodást nyújtó szociális ellátás igénybevételére vonatkozó adatok:**

***3.1. Étkeztetés*** □

milyen időponttól kéri a szolgáltatás biztosítását:

milyen gyakorisággal kéri a szolgáltatás biztosítását:

az étkeztetés módja:

helyben fogyasztás □

elvitellel □

kiszállítással □

diétás étkeztetés □

***3.2. Házi segítségnyújtás*** □

milyen időponttól kéri a szolgáltatás biztosítását:

milyen gyakorisággal kéri a szolgáltatás biztosítását:

milyen típusú segítséget igényel:

segítség a napi tevékenységek ellátásában □

bevásárlás, gyógyszerbeszerzés □

személyes gondozás □

egyéb, éspedig □

Dátum:

Az ellátást igénybe vevő (törvényes képviselő) aláírása:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A személyes gondoskodást nyújtó szociális ellátások igénybevételéről szóló 9/1999. (XI. 24.) SZCSM rendelet 3. § (1) bekezdés szerint a szociális ellátásokat szóban vagy írásban kell kérelmezni. A (3) bekezdés szerint a Szt. 115/A. §-a vagy a fenntartó döntése alapján térítésmentesen biztosítandó ellátások kivételével valamennyi személyes gondoskodási forma esetén a kérelem előterjesztésekor be kell nyújtani az 1. számú melléklet II. része szerinti jövedelemnyilatkozatot.